Thomas Nordahl

Thomas Nordahl (født 6. mai 1958 på Stange i Hedmark) er en norsk pedagogikkforsker. Han er professor og leder av Senter for praksisrettet utdanningsforskning ved Høgskolen i Innlandet. 

Nordahl tok hovedfag i pedagogikk ved Universitetet i Oslo i 1988Thomas Nordahl: Institusjonsskolens kontekst og undervisningen : en teoretisk og empirisk studium av undervisningen ved eninstitusjonsskole  Hovedoppgave i pedagogikk – Universitetet i Oslo, 1988, og doktorgraden i (dr.polit.) i pedagogikk i år 2000.Thomas Nordahl: En skole – to verdener : et teoretisk og empirisk arbeid om problematferd og mistilpasning i et elev- og lærerperspektiv Det utdanningsvitenskapelige fakultet, Universitetet i Oslo Unipub 2000 Nordahl har tidligere arbeidet i som forsker ved Norsk institutt for forskning om oppvekst, velferd og aldring (NOVA).  

Han har også vært en av initiativtakerne til utvikling av den pedagogiske arbeidsmodellen LP-modellen. Nordahl har formidlet forskningsresultatene til skoleforskeren John Hattie i Norge. Han har vært prosjektleder for to delprosjekter i evalueringen av Kunnskapsløftet. Han har markert seg som en kritiker av nye pedagogiske trender som aldersblandede grupper, «ansvar for egen læring», baseskoler, stasjonsundervisning og gruppeinndeling ut fra faglig nivå, som han mener er «direkte skadelig for noen elevgrupper».dagsavisen.no Stryk til den moderne skolen  14.02.2009

Nordahl har gitt ut en rekke bøker om tilpasset opplæring sammen med tidligere førsteamanuensis og psykolog Terje Overland.

 Bibliografi 
 2021: Tilpasset opplæring og inkluderende støttesystemer. Medforfatter Terje Overland. Gyldendal Akademisk. ISBN 9788205541764
 2015: Tilpasset opplæring og individuelle opplæringsplaner. Medforfatter Terje Overland. Gyldendal Akademisk. ISBN 978-82-05-47366-9
 2013: Rett og plikt til opplæring. Om fravær og deltakelse i skolen. Medforfatter Terje Overland. Fagbokforlaget ISBN 9788245011289
 1997: Individuelle opplæringsplaner. Om tilpasset opplæring i en inkluderende skole, medforfatter Terje Overland, Ad Notam Gyldendal
 2010 Eleven som aktør – Fokus på elevens læring og handlinger i skolen Universitetsforlaget 1. utgave 2002, 2. utgave 2010 ISBN 9788215016009
 2007 Hjem og skole – Hvordan skape et bedre samarbeid? Universitetsforlaget ISBN 9788215007670

 Referanser  

 Eksterne lenker  


  NRK nett-tv reportasje og intervju med Thomas Nordahl Lørdagsrevyen 22.01.2011

Kategori:Norske pedagogikkprofessorer
Kategori:Professorer ved Høgskolen i Innlandet
Kategori:Norske sakprosaforfattere
Kategori:Personer fra Hamar kommune
Kategori:Personer tilknyttet Velferdsforskningsinstituttet NOVA